lv lv lv en lv lv sl lv lv lv lv lv lv lv lv lv lv lv lv lv lv lv lv lv lv en lv lv sv en lv nl lv en en lv lv lv lv lv lv lv lv lv lv lv lv lv lv lv nb lv lv
Divas dienas tīra prieka. Viduslatgales NVO vasaras akadēmija Dzeņu mājās | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
Biedrības ”Preiļu NVO centrs” īstenotā projekta “Viduslatgales NVO sektora vasaras akadēmija attīstītai un stiprai Latvijai” ietvaros no 28. līdz 29. jūnijam Preiļu pagasta, Jaunsaimniekos Dzeņu mājās notika vasaras akadēmija, kurā piedalījās 25 pārstāvji no biedrības “Preiļu NVO centrs” biedru organizācijām.
Nometnes  dalībnieki praktiskās nodarbībās apguva sadarbības prasmes, sociālo kontaktu izkopšanu, nestandarta problēmu risināšanas metodes, radošumu domāšanā,  u.c. prasmes. Ieguva zināšanas par pilsonisko līdzdalību  interešu aizstāvībā, savas organizācijas darba uzlabošanu. Akadēmijā nodarbības vadīja lektores Evija Caune un Ieva Vaine. Dažādas meistarklases nodrošināja Krīstīne Stašulāne, Zinaīda Mūrniece un Līva Norkārkle.
Skaistā un nomierinošā lauku vide, profesionāli lektori un pieredzes bagāti kolēģi sniedza iedvesmu biedrībām turpināt iesākto darbu, gūt jaunas idejas un kontaktus turpmākajam darbam.
Nometnes dalībnieki atzīst, ka divas dienas fantastiski pavadīja laiku mācoties, kopā darbojoties, smejoties, iedvesmojoties un arī atpūšoties NVO vasaras akadēmijā. Tika iegūti jauni draugi, pozitīvas emocijas, spodrinātas sadarbības un komunikācijas prasmes, izzināti paši un kolēģi. Nometnes ieguvumi:
radošas idejas turpmākai darbībai
inovatīva pieeja problēmu risināšanai
jauni kontakti un atklāsmes par savu līdzcilvēku talantiem
pārliecība par saviem spēkiem, iedrošinājums darīt un gūt panākumus
zināšanas, kā relaksēties pašam, kā pārvarēt ikdienas rutīnu un neizdegt
jaunas zināšanas par ēterisko eļļu pasauli un ūdens maģiskajām spējām
zināšanas ne gaļas ēdienu pasaulē.
Nometnes dalībnieki izteica priekšlikumu šādas nometnes rīkot katru gadu, lai saliedētu un izglītotu cilvēkus, kuriem  rūp darboties sabiedrības labā.
Pateicamies gleznaino “Dzeņu māju” saimniecei Kristīnei Stašulānei, kura uzņēmās rūpes par nometnes dalībnieku labsajūtu un pavārei Inārai Liepiņai par veselīgajiem un gardajiem ne gaļas ēdieniem.
Projekta mērķis: Preiļu, Aglonas, Vārkavas, Līvānu un Riebiņu novadu nevalstisko organizāciju institucionālās un cilvēkresursu kapacitātes stiprināšana sadarbības un pilsonisko prasmju attīstībai. Projekts tiek īstenots ar LR Kultūras ministrijas un biedrības “Dienvidlatgales NVO atbalsta centra” finansiālu atbalstu.
Informāciju iesniedza: projekta vadītājs Artis Utināns, Biedrības “Preiļu NVO centrs” valdes priekšsēdētājs
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums